
Készült a képviselő-testület 2024. augusztus 29-én /15,00-16,50/ megtartott rendkívüli üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Aranyi Ágota intézményvezető (Vikár Béla Könyvtár), Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde, Gugyella Mariann óvodavezető (Százszorszép Óvoda), Rédeiné Bondor Klára tervező

Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor képviselő és Molnár Gyula képviselők hitelesítik. Javaslom, hogy a meghívóban szereplő napirendi pontokat tárgyalja meg a testület egy kiegészítéssel a 10. napirendi pontban: „Döntés autóvásárlással kapcsolatban” kerülne megtárgyalásra. 
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

87/2024. (VIII. 29.) Kt. normatív határozata

Napirend elfogadása











H a t á r o z a t

              1.) Tájékoztató települési tervvel kapcsolatosan (HÉSZ

             2.)  Település Fejlesztési Terv tervezetének megvitatása

             3.) Új költségvetési rendelet megalkotása
             4.) Beszámoló az önkormányzat 2024. 1-6. havi gazdálkodásának alakulásáról

             5.) Döntés ingatlan vásárlásáról

             6.) Gördülő Fejlesztési Terv módosításának véleményezése

            7.)  Piac ingyenes használatával kapcsolatos kérelem

            8.) Ingatlan vásárlással kapcsolatos szándéknyilatkozat, önkormányzati

           út megszüntetése

9.) Bursa Hungarica ösztöndíjpályázaton való részvétel megtárgyalása
10.) Döntés autóvásárlással kapcsolatban
A napirendi pontok elfogadása után megkezdődött azok tárgyalása.
1./ Napirend:

      Tájékoztató települési tervvel kapcsolatosan (HÉSZ)
      Előterjesztő: Rédeiné Bondor Klára tervező

      Előterjesztésért felelős: Vörös Sándor polgármester

Vörös Sándor polgármester úr

Felkérem Rédeiné Bondor Klára tervező asszonyt a napirend ismertetésére. 
Rédeiné Bondor Klára tervező

Az első két napirendi pontot egybe vonnám, mert igazából nem lehet őket szétválasztani. A fejlesztési terv és a rendezési terv tartalmi összhangban kell, hogy legyen, ez benne van az előterjesztésben is. Próbálnék olyan dolgokról beszélni, ami nincs benne az előterjesztésben. A változó jogszabályok környezetében még mindig nem tudjuk, hogy mit fognak október 1-jével hatályba léptetni. Az eddig jogszabályok hatályát vesztik, a helyébe lépő jogszabályokat még csak tervezetében ismerjük. Abból látszik, hogy elég jelentős változások lesznek. Tehát, rögtön kezdeném az M8-as nyomvonallal, a hatályos tervbe és a megyetervbe még ez van. Elvileg ezt kellene szerepeltetni a tervben, de folyamatban van az új nyomvonal környezetvédelmi engedélyezése, ami egyszer már kapott engedélyt, csak egy Kecskeméthez közeli település megtámadta bírósági úton. Dunavecse tekintetében a két nyomvonal nem változott, tehát amire volt engedély, és ami most engedélyezve van ugyanaz, nem vágja ketté az igazgatási területet. Délen elvág egy pár területet, de kikerüli a természetvédelmi oltalom alatt álló területeket. Ezt a nyomvonalat, mivel még nincs engedélye, tájékoztató jelleggel tudjuk feltüntetni. A szabályozásban ennek annyi következménye lesz, hogy el nem építhető távlatban út céljára fenntartott területként jelenik meg a tervben. Alapvető változásokat a terv nem tartalmaz. Új beépítésre szánt területek kijelölését törvényi úton nagyon megszigorították, és csak egy hajszálon múlt, hogy az építőanyag gyárnak ez a déli területe még átcsusszant. Január 1-jével olyan törvényi módosulás lépett életbe, hogy 250 méteren belül az igazgatási határtól nem lehet kijelölni új beépítésre szánt területet. Ez még az utolsó pillanatban átment, ma már nem tudnánk semmi képpen sem átvinni. Új beépítésre szánt területet a megbeszélések alapján a hulladéklerakó környezetében jelölnénk ki. A Kiss Kertészettől a bekötő útig, illetve az 51-es és a meglévő út közötti területen tudunk vissza lépni, mert ez egyrészt nehezen megközelíthető, másrészt semmilyen építési tevékenység nem történt. A kertészet területe maradna beépítésre szánt terület 40 %-kal. De a meglévő területeket vissza kell léptetni. Tulajdonviszonyokat tekintve elég sok terület tartozik a kertészethez, velük ezt egyeztetni szükséges, hogy ne akkor értesüljenek a szándékról, amikor már jóváhagyásra kerül az anyag. 

Vörös Sándor polgármester úr

A kertészeti tevékenység folyhat tovább?

Rédeiné Bondor Klára tervező

Igen, sőt bármilyen pályázati forrásra igényt tartanak, akkor az ő tevékenységüknek ez a különleges beépítésre szánt kertészeti övezet és mezőgazdasági övezet jobban megfelel. A marhákkal foglalkozó gazdálkodó már nagyon várja a tervet, mert csak úgy tud pályázni, ha mezőgazdasági üzeme vagy területe van. A jelenlegi ipari övezeti besorolással nem tud pályázni. Amikor ez a terv eredetileg elkészült, akkor még mezőgazdasági üzemi terület fogalom még nem létezett, ezt az OTÉK jóval később vezette be. Öt-hat major érintett ebben a kérdésben. Működő tanya is összesen tíz van. Őket azzal tudjuk segíteni, ha átsoroljuk különleges beépítésre szánt mezőgazdasági üzemi területbe. A mezőgazdasági területen való építkezést az új beépítésre szánt területeknél is jobban megszigorították. Mezőgazdasági területen kertes övezetben egy hektár, általános övezetbe pedig 2 hektár telek területre van szükség ahhoz, hogy valaki egy 150 m2 beépített alapterületű lakóházat építhessen. Dunavecsén ez nem probléma, mert nagyon kevés az olyan terület, ahol építeni lehet és érdemes. Ez a nagy kék folt eddig is rajta volt a terven, ez a belvízzel veszélyeztetett területet jelöli. Ezen a részen a pinceépítést tiltani kellene, ha épület épül, akkor annak a padlószintjét olyan mértékig kell kiemelni, hogy semmiképpen ne öntse el a víz. Ennek a területnek van egy másik rossz pontja, ez a sötét sárga rész, úgynevezett tájgazdálkodási-mezőgazdasági terület, ami egy új fogalom. Ez a fogalom a nagyvízi meder, a vízbázist védő területek és a természetvédelmi oltalom alatt álló területek övezete. Itt lakóépület egyáltalán nem építhető, egyéb épület pedig a természetvédelmi vagy vízügyi hatóság engedélyével helyezhető el a telekterület 3 %-ig. Van más korlátozás is, ez a vízminőség védelmi terület övezete, ami egy jó nagy területet lefed, építési korlátozása nincsen, ez inkább szennyvízkezelésre vonatkozó korlátozásokat tartalmaz. Ami ennél komolyabb, az a nagyvízi meder területe, ami a Duna folyam partjától megy le egészen a gátig. A gát mentett oldalán van egy un. fakadó vízzel veszélyeztetett terület sáv, ami durván 100 méter széles, ahol szintén meg kell tiltani a pincék építését. Nagyvízi mederrel érintett terület a kikötő területe, vannak mezőgazdasági területek, a strand és északra erdős, mezőgazdasági területek. Ezek kettős hasznosítású területek, eddig is volt ilyen a tervben, de nem volt ennyire kihegyezve. Itt minden a vízügynek a belegyezésével, hozzájárulásával történik. Elkészültem a rendelet tervezettel is, itt fogom hagyni áttanulmányozásra. Nagyvízi meder területén nem új elem a kikötő, ez eddig is közlekedési terület volt, én bátorkodnék végig az igazgatási határig beletenni. Ugyanis ez beépítésre nem szánt terület, ahol a megengedhető beépítettség 10 %. Magyarán, ha itt olyan építményeket akarnak elhelyezni, ami a beépíthető alapterületbe beszámít, akkor nem mindegy, hogy mekkora a telek területe. 
Vörös Sándor polgármester úr

A kikötősökkel, illetve a hajógyári tulajdonosokkal egyeztetni szükséges mindenképpen. 

Rédeiné Bondor Klára tervező

Ezt meg fogom tenni mindenképpen, most az egész még egybe van, de ezt szét kell választani szabályozási tervre és a fejlesztési tervre. A sok színes folt, ez a fejlesztési terv jelenleg. A piros vonalak a szabályozási terv része. A Schneider jelezte bővítési igényét erre a területre, ezért van ez a nagy visszalépés ezen a déli gazdasági területen, hogy egálban legyünk az új és a régi beépítésre szánt területekkel. Az építőgyár tulajdonosai 10 milliárd értékű beruházást terveznek. Folytatnám a lakóterületekkel. Itt nem várható drámai változás, a kertvárosias lakóterületek maradnak, ahogy eddig. A falusias lakóterületek egy részét át kell sorolni kertvárosiasba, mégpedig azért, hogy lehessen kisebb telkeket alakítani. Ez az új szabályozás, az ÖTÉK helyébe lévő TÉKA a falusias lakóterületen 900, a kertvárosiasban pedig 600 m2 nagyságban minimalizálja a telekméretet. Az eddigi szabályozásba ezek a falusias lakóterületek is 550 m2 telekterülethez voltak kötve. Ebből nyilván forradalom lenne, ha ők hátrányt szenvednének. Egyéb más vonatkozásban pedig nincsen nekik káruk. A terv középső részén van egy önkormányzati terület, aminek a felosztása feladat, ez a Városkert és a Fáy A. utca közötti terület. Ezen a területen van egy ház, amelyik területén futott eddig az út. Ezek a telkek kikerülnének, egy vitézkötés kerülne ebbe a területbe, hogy fel lehessen tárni, lehessen kisebb telkeket kialakítani.
Vörös Sándor polgármester úr

Kérdésem, hogy a Rákóczi utcát a Városkert utcával összekötő út mind önkormányzati úton megy?
Rédeiné Bondor Klára tervező

Igen. Itt délen van egy kis szabályozási igény. De azon is gondolkodtam, hogy lehet, hogy itt megállunk a szabályozási vonallal, mert ez egy 12 méteres szabályozásra javasolt út, eddig ezt a házat ütötte, most próbáltam igazságosan követni a nyomvonalat. Ezért gondoltam, hogy meghagynánk út céljára távlatban fenntartott területnek és csak onnan szabályoznánk. Szívem szerint így hagynám, mert ez lenne műszakilag és mindenhogy korrekt, de ha nem lehet velük dűlőre jutni, ez is egy megoldás lehet. 
Vörös Sándor polgármester úr

Egyirányú utat nem lehet rakni arra a részre?

Rédeiné Bondor Klára tervező

Az építési jogszabályok nem teszik lehetővé. A lényeg az, hogy ki tudjon jönni minden felől és mivel itt kikötünk nem lesz zsákutca még akkor sem, ha itt beszűkül. 
Aranyi János Gábor képviselő úr

Milyen széles lenne, ha ez így maradna?

Vörös Sándor polgármester úr

9 m, tehát 3 métert kellene valaki kertjéből elvenni. A rendezési tervben nem engedi a hatóság, hogy lecsökkentsük a méretet. 

Rédeiné Bondor Klára tervező

Zsákutcaként is el tudom képzelni, de nincs szükség zsákutcára, mert van meglévő. Egyébként ezek a lakóterületek fejlesztési akcióterületekké lennének kijelölve. Első ütemként az önkormányzati érdekeltségű terület kerülne.
Vörös Sándor polgármester úr

Ha ősszel elfogadásra kerül a HÉSZ, utána a földmérő ki fogja tudni ezeket a telkeket rögtön mérni? 

Rédeiné Bondor Klára tervező

A hatályba lépés után igen, de én ezt nem javasolnám. Én az javasolnám, hogy ezeket az utakat ki kell alakítani – akár útlejegyzéssel, akár kisajátítással, adásvétellel, településrendezési szerződés keretében megkötött egyezséggel. Utána a földmérő garázdálkodhat kedvére. Nem bíznám rá, mert egészen elképesztő méréseket tudnak csinálni, és ha ez egyszer engedélyezve van, ember legyen a talpán, aki utána rendes telkeket alakít ki. Ha már ki vannak ezek a közterületek alakítva, akkor utána lehet közművesíteni. 
Vörös Sándor polgármester úr

Amit először néztünk a Városkert utcában, ott önkormányzati tulajdon van, nem tudtuk kiméretni a területet, mert nincs meg még a szabályozás hozzá. Ezen a területen megindult egy felvásárlás, lakócélú ingatlanokat szeretnének oda építeni. 
Rédeiné Bondor Klára tervező

Ez úgy fog csak működni, ha megértik a tulajdonosok, hogy nekik is kell ebbe beleinvesztálni. Úgy gondolom, hogy ezeket a fejlesztéseket ütemezetten kell véghezvinni. Lakóterületekről ennyit szerettem volna mondani, egyébként én próbáltam megőrizni minden korábbi szabályt. A vegyes területek az intézményi és a településközponti részek. Itt sem változtattam sokat, csak annyira, hogy a tényleges intézményeket intézményi övezetbe soroljuk át, figyelemmel arra, hogy milyen annak a beépítettsége. Egységesen voltak VP1-be, mint intézményi vegyes területek sorolva. Pl. a városháza beépítésének a magassága 7,5 méter volt, ami ránéztéből látszik, hogy sokkal nagyobb, ezért írtam oda, hogy ez legalább 9 méter. Itt a lakóépületek közé van egy beszorult gazdasági épület az Alkotmány utcában. Megnéztem a tulajdoni viszonyokat és az az ötletem támadt, hogy úgy lehetne innen a gazdasági tevékenységet kitiltani, hogy ezt felértékelnénk egy vegyes gazdasági övezetté, ahol csinálhatnánk panziót vagy földszinten üzleteket, társasházat, stb.. Meg lehetne közelíteni, innen délről a Jókai utcát be lehetne oda hozni. Ugyanaz a tulajdonosa mindegyik területnek. 
Ha pályázni szeretne fejlesztésre, azt már nem kapná meg, ennél a vegyes területnél. Én szívesen leülnék a Zöldi Kertészetesekkel beszélni. Ha muszáj, akkor maradhat Gksz övezetbe, de akkor hosszú távra konzerváltjuk ezt a funkciót. Másik ilyen változtatási javaslatom az maga a vásártér, amely fakadó vízzel veszélyeztetett területen van. Most is beépítésre szánt terület, lehet ezt vásártérként üzemeltetni, de jöhet egy befektető, aki ide szállásjellegű építményt szeretne csinálni. Átértékelni szükséges a Déli gazdasági területet, tekintettel arra, hogy az mind Gksz övezet, ahol gyártási tevékenység az új szabályozás szerint, de már az ÖTÉK szabályai szerint sem lehet. Ne csak logisztika, ne csak kereskedelmi szolgáltató funkció, hanem valami környezetkímélő gyártási tevékenység ide jöhessen, ezért az általános gazdasági átsorolás lenne célszerű.

Vörös Sándor polgármester úr

Kérdésem, hogy élelmiszer feldolgozás megfelelő-e oda?

Rédeiné Bondor Klára tervező

A lényeg, hogy gyártási tevékenység, általános gazdasági, egyéb ipari vagy ipari területen lehet. A korábbi ipari övezeteket én kiiktattam, mert olyan korlátozást jelent, hogy 30 % beépíthetőség és környezetszennyező. Ilyen meglévő üzem a Schneider, aki eleve 50 %-os , és nem környezetszennyező. Neki az a jó, hogy egyéb ipari övezetbe kerül át, csak úgy, mint az építőanyag gyár. Ők sem környezetszennyezők, betonelemeket fognak gyártani. Tehát a zajos, bűzös tevékenységgel járót kellene oda besorolni. 
Aranyi János Gábor képviselő úr

Kérdésem, hogy lehet-e az általam mutatott területen – épület és az előtte lévő parkoló - üzletközpontot létesíteni ebben a besorolásban? 

Rédeiné Bondor Klára tervező

Milyen üzlet?

Aranyi János Gábor képviselő úr

Élelmiszerüzlet. 

Rédeiné Bondor Klára tervező

Általános gazdasági területen mehet a szolgáltatói és gyártófunkció. A Gksz-be csak szolgáltató és akkor bajba kerülnének a meglévő gyártó üzemek, ha ők pályázni akarnak. Az eddigi szabályozás 1000 m2-be határozta meg a legkisebb telekterületet. Én ezt nagyon kicsinek találom, mert a cél az lenne, hogy ide nagyobb terület igényű egységek települjenek. Tehát a Gá1-be 5000, a Gá2-be 3000 m2 lenne a minimális telekterület. 
Aranyi János Gábor képviselő úr

Látom, hogy a régi vásártér területen – energiaakácos – is lehet majd kialakítani telkeket. 

Rédeiné Bondor Klára tervező

A Roszikdinnye Kft kérte, hogy ne vágjuk szét úttal a területét, - ami méltányolható – és egy magasabb beépítési lehetőséget kér. Ide szeretne új csarnokot építeni. Azt tudom tenni, hogy 9 méterre veszem a megengedett párkánymagasságot, ami technológiai szükségességből a telekterület bizonyos százalékán megnövelhető. Ez minden gazdasági területre vonatkozna. Ha elmegy a véleményezésen, akkor a beépíthető telekterület 30 %-án lehet nagyobb, úgy hogy ő a szomszéd telkekre nem fog káros hatást tenni. Ritkán élnek vele, mert ezt a technológiai szükségességet igazolni kell. 
Molnár Gyula képviselő úr

A templomunk tornya magasabb, mint ami magasság itt szerepel. Kérdésem, hogy akkor vissza kell bontani?

Rédeiné Bondor Klára tervező

A tervben szerepel, hogy hitéleti épület tornya, legmagasabb pontja 30 méter. Kijavíthatom 50 méterre is. Lesz a HÉSZ-nek egy másik melléklete, amelybe a megengedett és tiltott rendeltetéseket kell összefoglalni, ezt még át kell néznem úgy, hogy a mostani ÖTÉK-nak megfeleljen, de ne legyen ellentétes a TÉK-ával sem. Amint kész lesz, át fogom küldeni. Táblázatba kell majd foglalni az elővásárlási joggal és a telekcsoport újra osztással, egyéb sajátos jogintézményekkel terhelt területeket is. Erre az a javaslatom, hogy elővásárlási jogot kell tenni ezekre a fejlesztési területekre, ami egy puha jog nem muszáj vele élni. Ha eladó lesz a telek, akkor az önkormányzatnak döntési joga van, hogy szeretné-e vagy sem. Ez lehet testületi döntés, de lehet átruházott hatáskörben is meghozni. Tájgazdálkodási, mezőgazdálkodási területeken a vízminőség védelmi területtel érintett terület a tervben a sötét sárga, ebből kilóg a jelenleg is kertes mezőgazdasági övezet. Ha jól olvastam a jogszabályt, ezt is át kell sorolni, csak a kertes mezőgazdaságiba 10 %-ig, a tájgazdálkodásiba pedig 3 %-ig lehet építeni. Az a különbség, hogy tájgazdálkodásiba, hogy lakást nem lehet építeni, egyéb épületet, építményt 3 %-ig lehet. 
Aranyi János Gábor képviselő úr

Én ezt már korábban is mondtam, hogy a lenti rész lenne alkalmas ipari területnek. Kérdésem, hogy lesz egy körforgó és nem lehet oda benzinkutat építeni?
Rédeiné Bondor Klára tervező

Az út területén lehet. Az utópályás pihenők és benzinkutak is az út területén belül vannak. 

Vörös Sándor polgármester úr

A szürke terület előbb utóbb állami területbe fog kerülni. 

Rédeiné Bondor Klára tervező

Közlekedési területbe lehetne tenni.
Vörös Sándor polgármester úr

Ha közlekedésibe lesz rakva, mit lehet ezen kívül még csinálni? Abba a háromszögbe, ahol az északi körforgó lesz? Küldenénk javaslatot, arra kérnénk meg, hogy Te pedig mérlegeld, hogy mit lehetne oda tenni. 

Rédeiné Bondor Klára tervező

Összehasonlítottam, hogy mit enged meg a mostani OTÉK és mit fog megengedni a TÉKA. Közúti közlekedési területen: közlekedési kiszolgáló épület, valamint a területet igénybe vevők ellátását szolgáló iroda, kereskedelmi, szolgáltató raktár és szálláshely. 

Vörös Sándor polgármester úr

Azt gondolom, hogy szeretnénk, hogy ez a rész így maradjon. 

Molnár Gyula képviselő úr

A kikötő is szóba került, úgy tudom az a rész a Natura 2000 körébe tartozik. Mennyibe érinti ez a mi területünket? Mivel a Dunaparthoz nem engednek hozzányúlni. 

Rédeiné Bondor Klára tervező

Nagyvízimeder ennek a területnek a főszerepe. Ökológiai folyóson belül nem lehet építésre szánt területet kijelölni.

Molnár Gyula képviselő úr

Sajnos nem csinálnak semmit, a Dunapart katasztrofális állapotban van. 
Vörös Sándor polgármester úr

Tudunk olyan térképet nézni, ahol a Városkert utca és a Petőfi utca kereszteződése van? Lehet látni, hogy a Városkert utca a végén kiszélesedik. Ha a vonalat egyenes húznánk, akkor ott felszabadul olyan terület, ami külön helyrajzi számra rakható, így hozzá lehetne csapni valamelyik területhez.
Rédeiné Bondor Klára tervező

Önálló teleknek kicsi a terület.

Vörös Sándor polgármester úr

Olyan személy venné meg, akinek mellette van területe.

Rédeiné Bondor Klára tervező

Így lehetséges. Először be kell tenni övezetbe.

Vörös Sándor polgármester úr

Van ilyen a Rákóczi utcánál, a Kodály Z.-Damjanich utca háromszögében is van ilyen terület. 

Rédeiné Bondor Klára tervező

A Schneiderrel szemközti területet távlati fejlesztési területnek kitaláltuk, csak az tájgazdálkodásinak van jelölve, így abból nehéz lesz beépítésre szántat csinálni. Csináljunk belőle közlekedésit.
Aranyi János Gábor képviselő úr

Ott ahol a csatorna bemegy a 0265/86 hrsz-ú területen számomra olyan, mintha nem lenne rajta a tó, pedig mindig vízállásként volt feltüntetve. Valahogyan jelölni kellene.
Rédeiné Bondor Klára tervező

Muszáj megemlítenem a Zkk és Zkt jelöléseket, amelyek olyan zöldterületek, amik fogalmilag közterületek, állami vagy önkormányzati tulajdonba kellene lenniük. 

Vörös Sándor polgármester úr

Ennek nincs semmi értelme. 

Rédeiné Bondor Klára tervező

Én megpróbáltam volna átsorolni, csak van olyan jogszabályi javaslat, hogy a település beépítésre szánt területének 5 %-a zöldterület kell, hogy legyen. 
Vörös Sándor polgármester úr

A térképen a régi vízmű telepet az önkormányzatok már 2 éve eladták. Ez a terület korábban ipari terület volt. Sajnos a terület teljesen gazban áll, az új tulajdonos nem csinált vele semmit. 
Rédeiné Bondor Klára tervező

Akkor marad Gksz-be. 

Vörös Sándor polgármester úr

Azt gondolom, hogy kaptunk egy jó rálátást az anyagra. Légyszíves beszélj a menetrendről, hogyan lesz a továbbiakban.
Rédeiné Bondor Klára tervező

Szeptemberbe ki kellene küldeni véleményezésre, mert ha október 1. után küldjük ki, akkor át kell újra gondolni az építészeti törvény, a TÉKA alapján, amit nem ismerünk. Az új véleményezési eljárást már az új testületnek kell lezárni. 

Vörös Sándor polgármester úr

Az a véleményem, hogy a véleményezési eljárásra nyújtsuk be, a mai testületi ülésen elhangzott módosításokat be kell dolgozni, át kell vezetni, ha ez megtörténik, akkor mehet véleményezésre. Javaslom a határozati javaslat elfogadását az elhangzottakkal. 
Megkérdezem a képviselő-testület tagjaitól, hogy ki ért egyet a határozati javaslat elfogadásával?

88/2024. (VIII. 29.) Kt. h.
Településtervvel kapcsolatos 
tájékoztatás











H a t á r o z a t

Dunavecse Város Önkormányzata Képviselő-testülete megtárgyalta a polgármester előterjesztését és a következő határozatot hozta:

1. A Képviselő-testület megismerte a településtervben foglaltakat, az abban szereplő változtatásokkal egyetért, a terv társadalmi (partnerségi) és államigazgatási véleményezésre bocsájtását javasolja.

2. A képviselő-testület az épített környezet alakításáról és védelméről szóló 1997. évi LXXVIII. törvény (Étv) 7.§(3) e) és Magyarország és egyes kiemelt térségeinek területrendezési tervéről szóló 2018. évi CXXXIX. törvény 12. §-a alapján az új beépítésre szánt ipari gazdasági területek kijelölését szükségesnek tartja, a településen nincs a tervezett célra megfelelő méretű és területarányú már kijelölt beépítetlen gazdasági terület és barnamezős terület sincs. A még beépítetlen kereskedelmi-szolgáltató gazdasági területek hasznosítása, beépítése az M8-as út továbbépítése után vehet új lendületet, ezért általános gazdasági területbe átsorolásuk a hosszú távú fejlesztési célokat szolgálja, nem alkalmas kisvállalkozói területek kialakítására, illetve a hosszú távú fejlesztési célokat akadályozhatja. Az elektronikai gyár bővítésére kijelölni javasolt terület helyhez kötött beruházásnak minősül, ezért csak a tervezett helyen valósítható meg.
3. A tervezett új beépítésre szánt területek a településhatártól 500 m-nél messzebb helyezkednek el, Magyarország és egyes kiemelt térségeinek területrendezési tervéről szóló 2018. évi CXXXIX. törvény új beépítésre szánt terület kijelölésére vonatkozó követelményei teljesülnek, a település biológiai aktivitásértéke az új beépítésre szánt területek kijelölésével nem csökken. 

4. A Képviselő-testület felkéri a polgármestert a döntés közzétételére, valamint, hogy ezt követően a tervezetet, az egyeztetés dokumentumait, e döntést és a döntés közzétételét igazoló nyilatkozatot küldje meg a hatályos jogszabályok szerint az állami főépítészi hatáskörben eljáró Bács-Kiskun Vármegyei Kormányhivatalnak.
Felelős: Vörös Sándor polgármester

Határidő: értelemszerű

5. Ezen határozatról értesül:

- Rédeiné Bondor Klára tervező

- Vörös Sándor polgármester

- Nagy Erzsébet jegyző

                                                                                                                             1. melléklete

Az újonnan kijelölt beépítésre szánt területekről és az ellentételezésre beépítésre nem szánt területbe visszasorolt területekről

1. terület: Az elektronikai üzem bővítése érdekében 14,8359 ha kiterjedésű területet a meglévő gyár déli határához csatlakozóan (hrsz: 0263/78)

Új beépítésre szánt terület: 14,8359 ha, hozzá csatlakozó 1,1489 ha véderővel

A beruházás helyhez kötött, átlagosnál gyengébb termőföld igénybevételével jár, borszőlő és gyümölcs kataszter I-II. osztályú területével nem érintett. 

Az átsorolással járó biológiai aktivitásérték (BIA) veszteség:

14,8359*(3,7-0,4)= 48,9585 csökkenés, 1,1489*( 9-3,7)= 6,0892 növekedés

BIA egyenleg: 48,9585-6,0892= 42,8693 pontérték csökkenés
2. terület: A rekultivált hulladéklerakótól délnyugatra fekvő mezőgazdasági terület (hrsz: 064/10,/12, /17/, /18) 8,2412 ha kiterjedéssel kisvállalkozói területek kialakítása céljából

Új beépítésre szánt terület: 8,2412 ha, hozzá csatlakozó 0,6467 ha véderővel

A beruházás átlagosnál gyengébb termőföld igénybevételével jár, borszőlő és gyümölcs kataszter I-II. osztályú területével nem érintett. 

Az átsorolással járó biológiai aktivitásérték (BIA) veszteség:

8,2412*(3,7-0,4)= 27,1960 csökkenés, 0,6467*( 9-3,7)= 3,4275 növekedés

BIA egyenleg: 27,1960-3,4275= 23,7685 pontérték csökkenés
 Összes újonnan tervezett beépítésre szánt terület 23,0771 ha

Összes BIA veszteség: 42,8693+23,7685 = 66,6378 pontérték veszteség 

Csereterület: A jelenleg Gksz (kereskedelmi szolgáltató) gazdasági területbe sorolt 0279/15-16, /19, /57, /60, /64-66/, /70, /72, /74, /76, /79, /82, /85, /88 helyrajzi számú, összesen 23,1474 ha terület mezőgazdasági területbe visszasorolása javasolt. A visszasorolás érdeksérelemmel nem jár.

Beépítésre nem szánt területbe visszasorolás Gksz-ből Má-ba  : 23,1474 ha 

A terület borszőlő és gyümölcs kataszter I-II. osztályú területével érintett, beépítetlen, mezőgazdasági hasznosítású terület

Az átsorolással járó biológiai aktivitásérték (BIA) növekmény:

23,1474*(3,7-0,4)= 76,3864 pontérték növekedés
Az összesített BIA egyenleg: 76,3864- 23,7685= 52,6179 pontérték növekedés
2./ Napirend:

      Fejlesztési terv tervezetének megvitatása

      Előterjesztő: Rédeiné Bondor Klára tervező

      Előterjesztésért felelős: Vörös Sándor polgármester

Vörös Sándor polgármester úr

Felkérem Rédeiné Bondor Klára tervező asszonyt a napirend ismertetésére. 

Rédeiné Bondor Klára tervező

A hatályos terv jóváhagyását követő közel húsz éves időszak alatt történt magasabb szintű jogszabályi változásokkal való jogharmonizáció és az új területrendezési tervekből következő (Magyarország és egyes kiemelt térségeinek területrendezési tervéről szóló 2018. évi CXXXIX. évi törvény (Trtv) és a közelmúltban jóváhagyott Bács-Kiskun Vármegyei Önkormányzat Közgyűlésének 2/2024.(II.26.) önkormányzati rendeletével jóváhagyott Bács-Kiskun Vármegye Területrendezési Terve) szükséges módosítások átvezetése, valamint a helyi rendeletekkel (pl. településkép-védelmi rendelet) való összhang biztosítása. A felülvizsgálat keretében a lakossági változtatási igényeket, szándékokat is számba vesszük és a jóváhagyás óta bekövetkezett társadalmi-gazdasági változások figyelembevételével lehetőség szerint a tervbe beépítjük.

Vörös Sándor polgármester úr

Javaslom, hogy fejlesztési terv végén lévő táblázatot a Gazdasági Programban meghatározottakkal kiegészítjük. Megkérdezem a képviselő-testület tagjaitól, hogy ki ért egyet a település Fejlesztési tervének elfogadásával?

A képviselő-testület 7 igen szavazattal, ellenszavazat nélkül az alábbi határozatot hozták:

89/2024. (VIII. 29.) Kt. h.
Dunavecse Településterve
Fejlesztési Terv










   
H a t á r o z a t

1./ Dunavecse Város Önkormányzata Képviselő-testülete megtárgyalta a Dunavecse Településterve „Fejlesztési Tervét” és azt előzetesen jóváhagyja, továbbá kéri, hogy a Gazdasági Programmal kerüljön kiegészítésre.
2./ A fejlesztési terv e határozat elidegeníthetetlen részét képezi.

3./ Ezen határozatról értesül:

- Rédeiné Bondor Klára tervező

- Vörös Sándor polgármester

- Nagy Erzsébet jegyző

3./ Napirend:

      Új költségvetési rendelet megalkotása

      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csoportvezető
Vörös Sándor polgármester úr

Felkérem Jegyző Asszony a napirend ismertetésére.

Nagy Erzsébet jegyző

A kormányhivatal megvizsgálta az önkormányzatok költségvetési rendeleteit, szakmai segítségnyújtásba foglalta össze, hogy milyen hibák vannak. Mi ezeket a hibákat átnéztük és jobbnak találtuk, hogy egy új költségvetési rendeletet csinálunk. Ehhez nem szükséges a gazdasági vezető, mert ugyanazok a számok vannak benne, mint a januári költségvetés elfogadásakor. Az, ami az előzőekben a testület elé volt terjesztve, azt most be kellett tenni a rendelet mellékletébe, így most 19 melléklete lett. Kifogásolt olyat, hogy nem lettek felterjesztve az intézményi költségvetési egyeztetésen készült jegyzőkönyvek. Ezek is pótlásra kerültek. Kimutatásokat kellett készíteni, amiket szintén a testület elé kell terjeszteni. Az állásfoglalás alapján olyan költségvetési rendeletet készítettünk, amit, ha a jövő évben is ezt a mintát követjük nem lesz ellene kifogás. De a számok teljesen változatlanok. A következőkben fog sor kerülni módosításra, de az már ennek a rendeletnek lesz a módosítása. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a költségvetési rendelet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 11/2024. (VIII. 30.) a 2024. évi költségvetésről szóló rendeletét.                                                             

(A rendelet teljes terjedelmében e jkv-höz csatolva van)
Vörös Sándor polgármester
Az Államháztartási törvény 29/A §-a szerint szükséges az éves költségvetési rendelet elfogadásáig a Képviselő-testület részére bemutatni a Gst. 45. § (1) a) pontja alapján a saját bevételek, illetve a Gst. 8. § (2) bekezdése szerinti fizetési kötelezettségek várható összegét a tárgyévre, valamint az azt követő három évre.

Ennek megfelelően a saját bevételekről és az adósságot keletkeztető ügyletekből eredő fizetési kötelezettségekről szóló középtávú tervezés, 2024 – 2027. év időszakra vonatkozó kimutatását elkészítettük.
A 2024. évre nem rendelkezünk hitelhez, kölcsönhöz, egyéb hitelviszonyt megtestesítő értékpapírhoz kapcsolódó fizetési kötelezettséggel, így a 2024. évre esetlegesen vállalt ilyen jellegű fizetési kötelezettség összege nem lehet nagyobb, mint az érintett saját bevételeink 50%-a, összesen 132.835 eFt. Javaslom a határozati javaslat elfogadását.

Megkérdezem a képviselő-testület tagjaitól, hogy ki ért egyet a középtávú tervezés határozati javaslatának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

90/2024. (VIII. 29.) Kt. h.
Középtávú tervezés










   H a t á r o z a t

1./ Dunavecse Város Önkormányzatának Képviselő-testülete Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8.§ (2) bekezdése szerinti adósságot keletkeztető ügyleteiből eredő fizetési kötelezettségeinek a 2024. évet követő három évre (2025-2027.) várható összegét a határozat mellékletében foglaltak szerint állapítja meg.

Melléklet: A saját bevételek és az adósságot keletkeztető ügyletekből eredő fizetési kötelezettségek megállapítása a tárgyévre és az azt követő három költségvetési évre

Felelős:                        Vörös Sándor polgármester

Határidő:                     azonnal

2./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető

4./ Napirend:

      Beszámoló az önkormányzat 2024. 1-6. havi gazdálkodásának alakulásáról

      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető

Vörös Sándor polgármester
Ha az anyagot végig néztük lehet látni, az óvoda vonatkozásában 46 %-os szinten teljesülnek a kiadások, a bevételek hasonlóan. Mivel félévről beszélünk az 50 % és az alatti teljesülések jónak mondhatók. Vikár Béla Könyvtár vonatkozásában 13 %-os szinten vannak a bevételek, illetve 40 % a finanszírozás, a kiadások 39 %-on állnak. A művelődési ház vonatkozásában is hasonló számot látunk, kiadások 42 %-on, a bevételek kicsit elmaradnak, 38 %-on állnak. A szakrendelő vonatkozásában időarányosan 46 %-on állnak a kiadások, a finanszírozás 75 %-on van, ami jelentős túllépést mutat. Az önkormányzat vonatkozásában a bevételek 61 %-os szinten teljesültek, tehát az 51 % képest 11 %-kal több bevételt értünk el. A kiadások vonatkozásában a dologi kiadások 37 %-on teljesültek. Összességében a tervezett költségvetést az idei évben tartani tudjuk, illetve reményeink szerint a második félévben beszélhetünk arról, hogy a bevételi oldal megnövekedése miatt újabb kiadási tételekről határozhatunk. Ezt akkor tudjuk megtenni, ha az adóügyi ügyintéző szeptemberben szép számokat mond nekünk. Megkérdezem a képviselő-testület tagjaitól, hogy van-e valakinek kérdése a beszámolóval kapcsolatban?
A képviselő-testület tagjai részéről kérdés nem merült fel.

Vörös Sándor polgármester
Megkérdezem a képviselő-testület tagjaitól, hogy ki ért egyet az önkormányzat 2024. 1-6 hónap gazdálkodásának alakulásáról szóló beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

91/2024. (VIII. 29.) Kt.h.

Beszámoló az önkormányzat 2024. évi 1-6 hónap
gazdálkodásáról 










        H a t á r o z a t












1./ Dunavecse Város Önkormányzat képviselő-testülete az Önkormányzat 2024. 1-6 hónap gazdálkodásának alakulásáról szóló beszámolót elfogadta.

2./ Ezen határozatáról értesülnek:

- Vörös Sándor polgármester

- Ginál Róbert gazdálkodási csoportvezető
5./ Napirend:

      Döntés ingatlan vásárlásáról

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző

Vörös Sándor polgármester
Elkészült a Dunavecse belterület 1828/3 hrsz-ú ingatlan értékelési véleménye. Az értékbecslésben az ingatlan ára 930 ezer forint. Javaslom, hogy vásároljuk meg.

Megkérdezem a képviselő-testület tagjaitól, hogy ki ért egyet azzal, hogy vásároljuk meg a Dunavecsei Mezőgazdasági Zrt. tulajdonában lévő 1828/3 hrsz-ú ingatlant 930 ezer forintért?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

92/2024. (VIII.29.) Kt.h.

Dunavecse 1828/3 hrsz-ú ingatlan






vásárlása

1./ Dunavecse Város Önkormányzata Képviselő-testülete úgy rendelkezik, hogy a Dunavecsei Mezőgazdasági Zrt. (6087 Dunavecse, Kelédháti telep 0254 hrsz.) eladótól megvásárolja a 2024. augusztus 16. napján készült értékelési vélemények alapján a Dunavecse belterület 1828/3 hrsz. alatti kivett beépítetlen terület megnevezésű, 513 m2 nagyságú ingatlant 930.000 Ft összegért.

2./ A képviselő-testület felkéri Vörös Sándor polgármester urat a további teendők ellátására. 

3./ A képviselő-testület felkéri Ginál Róbert gazdálkodási csoportvezetőt, hogy az 1. pontban szereplő összeg átutalásáról gondoskodjon, valamint tervezze be a költségvetésbe.

4./ Ezen határozatról értesül:

- Vörös Sándor polgármester 

- Ginál Róbert gazdálkodási csoportvezető

- Dunavecsei Mezőgazdasági Zrt. 
6./ Napirend:

      Gördülő Fejlesztési Terv módosításának véleményezése

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző

Vörös Sándor polgármester
Bácsvíz Zrt. elkészítette Tass-Kunszentmiklós-Szalkszentmárton-Dunavecse-Apostag közműves ívóvízellátás és Apostag-Dunavecse közműves szennyvízelvezetés és tisztítás víziközmű rendszerek 2024-2038 időszakra vonatkozó gördülő fejlesztési tervének módosítását a MEKH által történt jóváhagyás után felmerült feladatok szerepeltetése érdekében. Mindkettő feladatnál benne szerepelnek azok a feladatok, amelyek szükségessé tették a módosítását. Javaslom a határozati javaslat elfogadását.

Megkérdezem a képviselő-testület tagjaitól, hogy ki ért egyet a gördülő fejlesztési terv módosításának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

93/2024. (VIII. 29.) Kt.h.

Gördülő fejlesztési terv módosításának jóváhagyása

Dunavecse Város Önkormányzatának Képviselő-testülete (továbbiakban: Képviselő-testület) megtárgyalta a „Gördülő fejlesztési terv módosításának véleményezése” című előterjesztését és a következő határozatot hozza:

1./ A Képviselő-testület úgy határoz, hogy a BÁCSVÍZ Zrt. által elkészített, Tass-Kunszentmiklós-Szalkszentmárton-Dunavecse-Apostag közműves vízellátásra és az Apostag-Dunavecse közműves szennyvízelvezetés és - tisztítás 2024-2038. időszakra vonatkozó gördülő fejlesztési tervben foglaltakkal egyetért.

2./ A Képviselő-testület megbízza a polgármester a további teendők ellátásával.

Határidő: azonnal
Felelős:
- Vörös Sándor polgármester
- Nagy Erzsébet jegyző
A határozatról értesülnek:
- Vörös Sándor polgármester
- Nagy Erzsébet jegyző
- Ginál Róbert gazdasági vezető
- BÁCSVÍZ Zrt. 6000 Kecskemét, Izsáki út 13.
- Irattár
7./ Napirend:

      Piac ingyenes használatával kapcsolatos kérelem
      Előterjesztő: Vörös Sándor polgármester

      Előterjesztésért felelős: Vörös Sándor polgármester

Vörös Sándor polgármester
Nemeskovács Barbara kérelmet adott be ingyenes piachasználat miatt. A piacon havi egyszeri alkalommal, szombati napon szeretne bolhapiacot rendezni. Ez idáig a Festékbolt udvarán volt megrendezve, de nagyon kiesik és ezért kevés volt a látogatottsága. Támogatom a kérést. 
Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

94/2024. (VIII. 29.) Kt.h.

Piac ingyenes használatával kapcsolatos kérelem

1./ Dunavecse Város Önkormányzata Képviselő-testülete megtárgyalta Nemeskovács Barbara piactér ingyenes használatához tárgyú kérelmét és úgy határoz, hogy 2024. szeptember 1. napjától havi egyszeri alkalommal – minden hónap 2. szombatján -  bolhapiac, börze térítésmentes megtartását engedélyezi.

2./ Ezen határozatról értesül:

- Nemeskovács Barbara Dunavecse

- Vörös Sándor polgármester és rajta keresztül a helyhasználati díjat szedő

- Ginál Róbert gazdálkodási csoportvezető

8./ Napirend:

Ingatlan vásárlással kapcsolatos szándéknyilatkozat, önkormányzati
út megszüntetése

      Előterjesztő: Vörös Sándor polgármester

      Előterjesztésért felelős: Vörös Sándor polgármester

Vörös Sándor polgármester úr

A kérelmező a településen tervezett építőanyag gyár telepítéséhez szükséges, barack ültetvény területére vonatkozó adás-vételi szerződéseket megkötötte és az eladók részére a vételárat megfizette. A beruházás előkészítő szakaszában a HÉSZ módosítására korábban már sor került. A fejlesztési terület közúti megközelítése és víziközművekkel történő ellátás megvalósítása ügyében az alábbi kérelmet terjesztette elő.

Dunavecse Város helyi építési szabályairól szóló 29/2004 (X.27.) önkormányzati rendelet Sz-7 jelű szabályozási tervlapja a 0242/41 hrsz-ú szántó ingatlanon 20 m szélességű utat szabályoz ki az ipari terület megközelítésére. Az ingatlan megosztására vonatkozó vázrajzot és az út területének termelésből történő kivonásához szükséges talajtani szakvélemény elkészült. A 0242/41 hrsz-ú ingatlant Kormány a 1174/2024 (VI. 17.) számú Kormányhatározatában beruházási célterületté nyilvánította, az út területének értékesítésére vonatkozó szándéknyilatkozatot a tulajdonos aláírta.  A termőföld védelméről szóló 2007. évi CXXIX. törvény korlátozza a mezőgazdasági területek más célú hasznosítását, így társaságunk nem tudja megvásárolni az út céljára a HÉSZ-ben kijelölt területet. A törvény 10.§ (4) pont szerint a kisajátítási eljárás a kivételi körbe tartozik. Előzők alapján kérik, hogy – költségviseléssel - , a csatolt vázrajz szerinti 0242/50 hrsz-ú ingatlanra a tulajdonos részére kisajátítást helyettesítő vételi ajánlatot. A fejlesztési területet keleti irányból a 0242/34 és a 0242/4 hrsz-ú, két párhuzamos dűlőút határolja. A mezőgazdasági területek megközelítésére a 0242/34 hrsz további fenntartása nem indokolt. Kérik az út megszüntetését és tásaságuk részére történő átadás lehetőségének megvizsgálását.

A tervezett gyár területének víziközmű ellátása nem biztosított. A Bácsvíz nyilatkozata szerint ivóvíz gerincvezeték és elvezető csatorna tervezése és építése szükséges a kijelölt csatlakozási pontig. A gerincvezetékek kiépítése mellett szükséges a település végátemelőjében lévő szivattyúk cseréje is. Előzők alapján a víziközművek kiépítése és önkormányzati tulajdonba adására vonatkozó egyeztetést kezdeményeznek. Azt az ajánlatot tette a cég, hogy Dunavecse település HÉSZ tervezési költségéből 2 milliós összeget átvállal. Javaslom a kérelmük támogatását.

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

95/2024. (VIII. 29.) Kt.h.

Ingatlan vásárlással kapcsolatos szándéknyilatkozat, önkormányzati
út megszüntetése

1./ Dunavecse Város Önkormányzata Képviselő-testülete úgy határoz, hogy szándékában áll a tervezett 0242/50 hrsz-ú 2442 m2 nagyságú területet megvásárolni út céljára. Ennek érdekében értékbecslést és tulajdoni lapot szerez be, háromoldalú tárgyalást kezdeményez a pénzügyi feltételek megbeszélésére. 
2./A képviselő-testület továbbá úgy határoz, hogy a 0242/34 hrsz-út utat szándékában áll megszüntetni és értékesíteni, ennek érdekében értékbecslést szerez be, valamint átsorolja az ingatlant az üzleti vagyon közé.

3./ Víziközművek kiépítése és önkormányzati tulajdonba adás vonatkozásában egyeztetéseket folytat. 

4./ A képviselő-testület felhatalmazza a polgármestert a további teendők ellátására. 

Határidő: azonnal
Felelős: Vörös Sándor polgármester

5./ Ezen határozatról értesül: 

- Vörös Sándor polgármester

- Pdictusmagister Kft.

9./ Napirend:
      Bursa Hungarica ösztöndíjpályázaton való részvétel megtárgyalása
       Előterjesztő: Vörös Sándor polgármester

       Előterjesztésért felelős: Marticsné Molnár Szilvia ig.ügyintéző

Vörös Sándor polgármester úr

Hasonlóan az előző évekhez, ismét lehetőség van csatlakozni a Bursa Hungarica ösztöndíjpályázaton való részvételhez. Az előterjesztés tartalmazza a határozati javaslatot is. Javaslom, hogy csatlakozzunk az ösztöndíjpályázathoz. 

Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

96/2024. (VIII.29.) Kt. h.

Bursa Hungarica ösztöndíj pályázaton való részvétel

1./ A képviselő-testület úgy dönt, hogy csatlakozik a Bursa Hungarica Felsőoktatási Önkormányzati Ösztöndíjpályázat 2025. évi fordulójához, és elfogadja a Bursa Hungarica Felsőoktatási Önkormányzati rendszer Általános Szerződési Feltételeit. 

2./ A képviselő-testület felhatalmazza a Polgármestert, hogy a határozat 1. számú mellékletét képező Csatlakozási Nyilatkozatot az Önkormányzat nevében aláírja.

3./ A képviselő-testület a Polgármester útján utasítja a titkársági igazgatási ügyintézőt, hogy a határidők figyelembevételével a nyilatkozatot juttassa el a Nemzeti Kulturális Támogatáskezelő részére. 

Felelős: igazgatási ügyintéző

Határidő: 2024. szeptember 22.

4./ A képviselő-testület a Polgármester útján utasítja a gazdálkodási csoportot, hogy a 2025. évi önkormányzati költségvetés tervezésekor 1.500 eFt. keretösszeget tervezzen be a Bursa Hungarica Önkormányzati Ösztöndíjpályázat 2025. évi fordulójának lebonyolításához, mely összeg fedezetet nyújt a 2025-2026. évi ösztöndíjak áthúzódó kötelezettségvállalásaira.

Felelős: Ginál Róbert gazdálkodási csoportvezető

Határidő: 2025. évi költségvetés tervezése

5./ A képviselő-testület a Polgármester útján utasítja a titkársági igazgatási ügyintézőt, hogy a megadott határidők figyelembevételével gondoskodjon az A és B típusú pályázat kiírásáról.

Felelős: igazgatási ügyintéző

Határidő: 2024. október 1.

6./ A határozatról értesülnek:

- Vörös Sándor polgármester

- Ginál Róbert gazdálkodási csoportvezető

- Nagy Erzsébet jegyző

- Irattár
10./ Napirend:
       Döntés autóvásárlással kapcsolatban
        Előterjesztő: Vörös Sándor polgármester

        Előterjesztésért felelős: Vörös Sándor polgármester

Vörös Sándor polgármester úr

A következő probléma alakult ki az elmúlt hónapban több alkalommal. A régi Ford mikrobuszunknak lejárt a forgalmija, olyan forgalmi állapotban van, hogy nem javasolja annak a vizsgáztatását. Az elmúlt időszakban többször előfordult, hogy a vérszállító nem volt üzemképes, a platós autó is meghibásodott, valamint az ételszállító autó is javításra szorult. Sőt az is előfordult, hogy egyszerre több jármű sem volt üzemképes. Ezért szeretnénk egy használtautót venni, amit árubeszerzésre, pakolásra, szaladgálásra megfelelő lenne. A konyhának a Dacia Dokker puttonyos autója van, hasonlóra gondoltam. Mit gondoltok a dologról?
Aranyi János Gábor képviselő úr

Mekkora összegre gondoltál?

Vörös Sándor polgármester úr

Kereskedésben néztem, 2-4 millió forint között gondoltam. 

Aranyi János Gábor képviselő úr

A legstabilabb autónak gondolom jelenleg a Daciákat. Én az új mellett tenném le a voksomat. 

Tóth József képviselő úr

A használt autónak az a hátulütője, hogy nem lehet tudni, hogy ki hogyan használta, milyen rejtett hibái vannak. Mi, amikor korábban autót vettünk azt tapasztaltuk, hogy nincs nagy különbség árban a használt és az új ára között. 
Aranyi János Gábor képviselő úr

Nézzük meg az új és a használt autó árakat. Mielőtt döntünk tájékozódjunk. 

Vörös Sándor polgármester úr

Azért sürgetném a vásárlást, mert az elmúlt héten a hivatali kisautóval történt az ételszállítás. 

Aranyi János Gábor képviselő úr

Nehéz meghatározni összeget. Véleményem szerint iparűzési adóba is kevesebb összeg fog befolyni, mint az elmúlt években. 
Tóth József képviselő úr

Rákerestem a Dacia Dokker 2019-es évjáratú autót már 4,9 millió forintért lehet venni. 
Vörös Sándor polgármester úr

A következő testületi ülésre készítünk egy kimutatást az új és használt autó összevetéséről.
A képviselő-testület tagjai egyhangúan, határozathozatal nélkül egyetértettek a javaslattal. 

A rendkívüli nyilt ülésen több napirend nem volt, polgármester úr megköszönte a megjelenést, majd az ülést 16,50-kor bezárta.

Kmft.


Vörös Sándor 






Nagy Erzsébet

            polgármester






      jegyző




Hitelesítem: ……………………….

                                                        ……………………….

